Havária lietadla Tu-154 ruského ministerstva obrany v roku 2016

Havária lietadla Tu-154 ruského ministerstva obrany sa stala 25. decembra 2016, kedy lietadlo ruského ministerstva obrany havarovalo krátko po štarte z letiska v Soči. Mierilo na sýrsku leteckú základňu Hmeimim neďaleko Latakie a spadlo do Čierneho mora. Všetkých 92 osôb na palube zahynulo.

 Lietadlo 
Lietadlo Tupolev Tu-154B-2 s registráciou RA-85572 patrilo ruskému ministerstvu obrany a prevádzkovali ho ruské vzdušné sily. Lietadlo bolo vyrobené v roku 1983 v závode Aviakor v Samare. Mesačne nalietalo v priemere 27 hodín, poväčšine na stredných trasách s dĺžkou letu okolo 1,6 hodiny. Na rok 2018 bola naplánovaná rekonštrukcia lietadla na predĺženie jeho životnosti.Interfax.ru o lietadle Pred vzletom stroj prešiel všetkými kontrolami a neboli nájdené žiadne závady.

 Cestujúci a posádka 
Na palube bolo 85 cestujúcich a 8 členov posádky.Popis nehody na Aviation Safety Network Medzi cestujúcimi bolo 64 členov umeleckého súboru Alexandrovci (takmer celý zbor a hráči na bajan a balalajku), osem vojakov vrátane umeleckého vedúceho Valerija ChalilovaИсточник сообщил о нахождении в упавшем Ту-154 худрука ансамбля им. Александрова, interfax.ru, deväť novinárov (po troch z televíznych staníc Prvý kanál, NTV a Zvezda)92 feared dead as Russian plane with military band crashes en route to Syria, náčelník kultúrneho odboru ruského ministerstva obrany Anton Gubanov, šéfka charitatívnej nadácie Spravodlivá pomoc Jelizaveta Glinková známa ako „doktorka Líza“ a ďalší.Do Černého moře spadlo letadlo s Alexandrovci, na palubě bylo 92 lidí. iDnes.cz. Zdroj 25. decembra 2016

 Nehoda 
Lietadlo začalo svoj let na moskovskom vojenskom letisku Čkalovskij, namierené malo na ruskú leteckú základňu Hmeimim, neďaleko sýrskej Latakie. Medzipristátie vykonalo na letisku v Soči, kde stroju dotankovali palivo.

O 5:25 moskovského času (02:25 UTC, 03:25 SEČ) lietadlo vzlietlo s 93 ľuďmi na palube z dráhy číslo 20 z medzinárodného letiska v Soči. Vo vzduchu stroj vykonal otočku späť smerom k pobrežiu a zmizol z obrazoviek radarov dve minúty po štarte,Russian military plane crashes in Black Sea, killing 92, BBC News, 25. 12. 2016 o 05:27 moskovského času (3:27 SEČ). Spadlo do Čierneho mora 5 kilometrov od pobrežia smerom k Anape.Крушение самолета Ту-154 Минобороны России. Хроника событий (Havária letadla Tu-154 ruského ministerstva obrany. Kronika udalostí), Ria Novosti, 25. 12. 2016, posledná aktualizácia 25. 12. 2016 16:32 6 km od brehu našli ruskí záchranári ropnú škvrnu, trosky a podvozok lietadla. Vrak bol nájdený v hĺbke 5070 metrov.

 Referencie 

 Zdroj 


Kategória:Letecké nehody
Kategória:Katastrofy v Rusku
Kategória:2016 v Rusku